《和金伯豫先生赠陶社诗步原韵》
清代·祝书根

名园歌舞地，又见出群才。丝竹欣瞻澳，黄金肯筑台。

不期流俗赏，自有故人来。我亦投竿者，陶然共举杯。

作者简介：字味三，名诸生。为人诙谐倜傥，有东方曼倩之风。酒肆茶寮，足迹殆遍。中年尝客李观察经楚幕中，易代后旋里，与祝丹卿吏部等，共结陶社。善推敲，人有以诗就政者，一时有诗医之称。年六十馀卒。